CELEX: C2007/269/94
Language: lt
Date: 2007-11-10 00:00:00
Title: Byla T-325/07 2007 m. rugsėjo 3 d. pareikštas ieškinys byloje Caisse Fédérale du Crédit Mutuel Centre Est Europe prieš VRDT

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/52
            
         2007 m. rugsėjo 3 d. pareikštas ieškinys byloje Caisse Fédérale du Crédit Mutuel Centre Est Europe prieš VRDT
   
   (Byla T-325/07)
   (2007/C 269/94)
   Kalba, kuria surašytas ieškinys: prancūzų
   Šalys
   
      Ieškovė: Caisse Fédérale du Crédit Mutuel Centre Est Europe (Strasbūras, Prancūzija), atstovaujama advokatų P. Greffe ir J. Schouman
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   Ieškovės reikalavimai
   
               —
            
            
               panaikinti 2007 m. birželio 14 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R1130/2006-1 tiek, kiek juo atsisakoma įregistruoti Bendrijos prekių ženklą „SURFCARD“, paraiškos Nr. 3837564, daliai 9, 36 ir 38 klasės prekių ir paslaugų,
            
         
               —
            
            
               įregistruoti prašomą įregistruoti Bendrijos prekių ženklą „SURFCARD“ Nr. 3837564 visoms prašomoms prekėms ir paslaugoms.
            
         Ieškinio pagrindai ir pagrindiniai argumentai
   
      Prašomas įregistruoti Bendrijos prekių ženklas: žodinis prekių ženklas „SURFCARD“ 9, 36 ir 38 klasės prekėms ir paslaugoms — paraiška Nr. 3837564
   
      Protestų skyriaus sprendimas: iš dalies atsisakyti įregistruoti
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 40/94 (1) 7 straipsnio 1 dalies b punkto pažeidimas, nes, ieškovės teigimu, ir priešingai nei buvo nuspręsta ginčijamame sprendime terminas „SURFCARD“ yra laisvai pasirinktas ir skiriamąjį požymį prašomų prekių ir paslaugų atžvilgiu turintis ženklas.
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).